తిరువనంతపురం : బాలికపై రెండేండ్ల పాటు లైంగికదాడికి పాల్పడ్డ ఓ వ్యక్తికి స్థానిక కోర్టు 142 ఏండ్ల జైలు శిక్ష విధించింది. వివరాల్లోకెళ్తే.. కేరళలో ఓ వ్యక్తి తనకు బంధువయ్యే 10 ఏండ్ల బాలికపై లైంగికదాడికి పాల్పడ్డాడు. 2019 నుంచి 2021 వరకు పలు మార్లు లైంగికదాడికి పాల్పడేవాడు. ఈ మేరకు పోక్సో, ఐపీసీ 506 సెక్షన్ ప్రకారం అతనిపై కేసులు నమోదయ్యాయి. స్థానిక కోర్టులో విచారించిన పతనంతిట్ట అదనపు జిల్లా మరియు సెషన్స్ కోర్టు (ప్రిన్సిపల్ పోక్సో) న్యాయమూర్తి జయకుమార్ .. దోషికి 142 ఏండ్ల జైలు శిక్ష విధించింది. అలాగే రూ.5లక్షల జరిమానా సైతం విధించింది. జరిమానా చెల్లించకపోతే మరో మూడేండ్ల జైలు శిక్ష అనుభవించాల్సి ఉంటుందని స్పష్టం చేసింది. జిల్లాలో ఓ పోక్సో కేసులో విధించిన రికార్డు స్థాయి శిక్ష ఇదేనని పోలీసులు తెలిపారు. కోర్టు 142 ఏండ్లు శిక్ష విధించినప్పటికీ.. నిందితుడు మరో 60 ఏండ్లు జైలులో ఉంటాడని వారు చెప్పారు.
tiruvanantapuram : balikapai rendendla paatu laingikadaadiki palpadda oo vyaktiki sthaanika kortu 142 endla jailu shiksha vidhinchindi. vivaraallokelte.. keralalo oo vyakti tanaku bandhuvayye 10 endla balikapai  laingikadaadiki palpaddadu. 2019 nunchi 2021 varaku palu maarlu laingikadaadiki palpadevadu. ee meraku pokso, ipc 506 section prakaaram atanipai kesulu namodayyayi. sthaanika kortulo vichaarinchina pathananthitta adanapu jilla mariyu seshans kortu (prinsipal pokso) nyaayamuurti jayakumar .. doshiki 142 endla jailu shiksha vidhinchindi. alaage roo.5lakshala jarimana saitam vidhinchindi. jarimana chellinchakapothe maro moodandla jailu shiksha anubhavinchaalsi untundani spashtam chesindi. jillaalo oo pokso kesulo vidhinchina rikaardu sthaayi shiksha idenani poliisulu telipaaru. kortu 142 endlu shiksha vidhinchinappatikii.. ninditudu maro 60 endlu jailulo untaadani vaaru cheppaaru.